钦定古今图书集成/理学汇编/学行典/第245卷 > 颜佩韦 马杰 杨念如 沈扬 周文元
## 钦定古今图书集成/理学汇编/学行典/第245卷 > 颜佩韦 马杰 杨念如 沈扬 周文元

按《苏州府志》：“颜佩韦、马杰、杨念如、沈扬、周文元，皆郡
人。天启六年四月，逆珰魏忠贤矫诏逮周忠介，顺昌
缇骑，恣睢暴横，吴民罢市。佩韦等愤恨不平，乘开读
诏书，倡众拥入，奋臂狂呼，毙一缇卒。馀卒升屋走，或
匿斗栱间。而缇骑之逮黄尊素者，道胥江，榜笞驿官，
众怒，复焚其舟。事闻，魏珰大惊，自后缇骑不复遣。巡”
抚毛一鹭召捕佩韦等五人斩之。吴人为旅葬虎丘
山塘，大书墓碑曰《五人之墓》。